hu de hu hu hu hu hu hu en hu eo hu hu en hbs_lat hu hu en hu hu hu hu hu hu hu hu en hu hu hu hu hu hu hu hu es hu de de en hu hu hu hu hu hu hu hu hu hu hu hu en
Európai Kis- és Középvállalkozások Hete – CCO Magazin
– információ szolgáltatása az EU-s, a regionális és az egyes nemzeti hatóságok által mikro-, kis- és középvállalkozásoknak nyújtott támogatásokról;
– a vállalkozói életforma népszerűsítése, az Európai Unió polgárai, különösképpen a fiatalok körében, hogy minél többen indítsanak saját vállalkozást;
– a vállalkozók az európai jólétért, munkaerőpiacért, innovációért és versenyképességért tett erőfeszítéseinek elismerése.
A 2009-ben útjára indított Európai Kis- és Középvállalkozások Hetét az Európai Bizottság Vállalkozáspolitikai és Ipari Főigazgatósága koordinálja. A kampány az európai kisvállalkozói intézkedéscsomag („Small Business Act”) 1. keretelvével összhangban kerül megrendezésre, amely kimondja, hogy „Az EU-nak és a tagállamoknak olyan környezetet kell teremteniük, amelyben a vállalkozók és a családi vállalkozások boldogulhatnak, és amely díjazza a vállalkozói készséget.”
A rendezvényeket üzleti szervezetek, üzletfejlesztési támogatók, valamint a résztvevő országok országos, regionális és helyi hatóságai szervezik, országos, regionális vagy helyi szinten. A rendezvények lehetőséget kínálnak a már meglévő kkv-k számára, hogy megosszák egymással eddigi tapasztalataikat, és továbbfejlesszék a vállalkozásukat.
Jelenlegi és leendő vállalkozók, fiatalok, gazdálkodó szervezetek, támogatók, hatóságok, oktatási intézmények és még sokan mások, valamennyien bekapcsolódhatnak a Kis- és Középvállalkozások Hetébe.
A rendezvényeket 37 országban tartják megi: a 27 EU-tagállamban, valamint Albániában, Horvátországban, Izlandon, Izraelben, Liechtensteinben, a Macedón Volt Jugoszláv Köztársaságban, Montenegróban, Norvégiában, Szerbiában és Törökországban. Az egész Európát átfogó kampány során számos országos, regionális és helyi eseményt rendeznek meg. A héten számos egyéb európai szintű eseményt is tartanak.
Szeretne részt venni egy rendezvényen?
Szeretné fejleszteni vállalkozását? Nemzetközi sikerekre vágyik? Új üzleti kihívásoknak kell megfelelnie? Akkor most kedvére válogathat a számtalan vásár, konferencia és szakmai műhely között, ahol megismerkedhet a kkv-k számára indított európai, országos és regionális vállalkozásfejlesztő kezdeményezésekkel, és meghallgathatja, hogy más vállalkozások hogyan feleltek meg az új kihívásoknak. Talán pont a kampány egyik rendezvényén találja majd meg azt, amit annyira keresett, de rálelhet egy új együttműködési lehetőségre is.
A rendezvények információval, ösztönzéssel, tanáccsal és támogatással szolgálnak a kkv-k és a vállalkozói világ számára. Megismerkedhet más vállalkozókkal, és bővítheti tudását az ő tapasztalataikból. A résztvevők új ötletekkel gazdagodnak, és bátorítást kapnak a további növekedéshez és bővüléshez. Az Európai Kis- és Középvállalkozások Hete nagyszerű lehetőség a leendő vállalkozók és a fiatalok számára, akik ihletet meríthetnek, hogy aztán elérhessék a céljaikat.
Szeretné elindítani saját vállalkozását? Használja ki a lehetőséget, és tudjon meg többet az európai, nemzeti vagy regionális szinten igényelhető támogatásokról, valamint ismerje meg az önhöz hasonló sikeres vállalkozók tapasztalatait a vállalati nyílt napok vagy a szakmai műhelyek egyikén. Nem is olyan bonyolult, mint ahogy azt gondolná…
Minden egyes rendezvény egy adott téma köré szerveződik, mint például az adminisztrációs ügyek, a csőd és az újrakezdés, az üzleti stratégiatervezés, az üzletfejlesztési támogatás, a vállalati társadalmi felelősségvállalás, a vállalkozói oktatás, a környezetvédelem/energiahatékonyság, női vállalkozások, pénzügyek, bővítés, innováció, nemzetközi piacok, társadalmi vállalkozások, vállalkozások beindítása, alvállalkozók, adó- és jogi ügyek, üzleti jogok átruházása, stb…
Ha részt szeretne venni egy rendezvényen, kérjük, válassza ki az önt érdeklő eseményt, és lépjen kapcsolatba a leírásban feltüntetett szervezővel.
A helyi, regionális és európai szintű rendezvények listáját megtalálja a belföldi rendezvények, valamint az európai szintű rendezvények között.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin